C 31/16
SK
Úradný vestník Európskej únie
21.1.2022
INÉ AKTY
EURÓPSKA KOMISIA Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods.
2 a 3 delegovaného nariadenia Komisie (EÚ) 2019/33 (2022/C 31/10)
Toto oznámenie sa uverejňuje v súlade s článkom 17 ods.
5 delegovaného nariadenia Komisie (EÚ) 2019/33 (1)
OZNÁMENIE O SCHVÁLENÍ ŠTANDARDNEJ ZMENY
„Barbera d’Alba“ PDO-IT-A1068-AM04 Dátum oznámenia: 21. 10.
2021 OPIS A DÔVODY SCHVÁLENEJ ZMENY 1. „Barbera d’Alba“ – podoblasť Castellinaldo Vymedzená zemepisná oblasť pre CHOP „Barbera d’Alba“ zahŕňa podoblasť s názvom „Castellinando“.
Táto oblasť, od začiatku zahrnutá do špecifikácie CHOP „Barbera d’Alba“, má jedinečný charakter a je tradične známa ako obzvlášť vhodná pre vinohradníctvo až do takej miery, že víno nesúce názov „Barbera Castellinaldo“ sa tu vyrába už od začiatku dvadsiateho storočia.
V deväťdesiatych rokoch dvadsiateho storočia výrobcovia spoločne vytvorili združenie s cieľom stanoviť ešte prísnejšie predpisy, než aké platia pre vína patriace pod dané CHOP.
Špecificky sa vymedzila podoblasť Castellinaldo.
Zahŕňa obec Castellinaldo d’Alba a časti územia obcí Vezza d’Alba, Canale, Priocca, Magliano Alfieri, Castagnito a Guarene v provincii Cuneo.
Predpisy pre podoblasť Castellinaldo sa stanovujú v závere špecifikácie CHOP „Barbera d’Alba“, pričom podmienky sú prísnejšie, aby sa zdôraznil jej jedinečný charakter.
Pôda tu nie je až taká piesčitá a krajina pripomína viac územie na pravom brehu rieky Tanaro.
Z hľadiska reliéfu sú tunajšie vrchy miernejšie ako ostatné časti oblasti, ktorá patrí pod dané CHOP.
Pôda obsahuje menej piesku, čo však vynahradzuje prítomnosť ílu (Marne di Sant’Agata, fosílna vrstva, vrchný tortón).
Podoblasť predstavuje okolo 20 % územia s oprávnením používať CHOP „Barbera d’Alba“, čo sa potenciálne rovná územiu s výmerou 207 hektárov a výstupom okolo 1 837 000 fliaš.
Zmena sa týka článkov 1 a 9 všeobecnej špecifikácie CHOP (predpisy v rámci podoblasti Castellinaldo, resp. bod týkajúci sa súvislostí), ako aj týchto bodov: 4.
Opis vína (vín); 5.
Vinárske výrobné postupy; 5.1.
Osobitné enologické postupy a 5.2.
Maximálne výnosy; 6.
Oblasť produkcie hrozna; 8.
Súvislosť s prostredím.
2.
Oblasť produkcie hrozna — Opis oblasti produkcie hrozna s CHOP „Barbera d’Alba“ sa v špecifikácii upravuje a obsahuje viac podrobností v záujme lepšej zrozumiteľnosti.
Dôvodom je, že súčasný opis je veľmi všeobecný.
Ide o administratívnu zmenu, ktorou sa však nijako neupravuje vymedzenie danej zemepisnej oblasti. — Opisujú aj hranice podoblasti produkcie hrozna Castellinaldo v rámci oblasti s CHOP „Barbera d’Alba“.
(1) Ú. v. ES L 9, 11.1.2019, s. 2.